CELEX: 22003D0032
Language: mt
Date: 2003-03-14 00:00:00
Title: Id-Deċiżjoni tal-Kumitat Konġunt taż-ŻEE Nru 32/2003 ta' l-14 ta' Marzu 2003 li temenda l-Anness II (Regolamenti, standards, testjar u ċertifikazzjonijiet tekniċi) u l-Protokoll 37 tal-Ftehim taż-ŻEE

Avviż Legali Importanti

|

22003D0032

Official Journal L 137 , 05/06/2003 P. 0032 - 0034

		Id-Deċiżjoni tal-Kumitat Konġunt taż-ŻEENru 32/2003ta' l-14 ta' Marzu 2003li temenda l-Anness II (Regolamenti, standards, testjar u ċertifikazzjonijiet tekniċi) u l-Protokoll 37 tal-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll dwar l-Aġġustament tal-Ftehim dwar iż-Żona Ekonomika Ewropea, hawnhekk iżjed 'il quddiem imsejjaħ il-Ftehim, u b'mod partikolari l-Artikolu 98 tiegħuBilli:(1) L-Anness II tal-Ftehim kien ġie emendat bid-Deċiżjoni tal-Kumitat Konġunt taż-ŻEE Nru 7/2003 tal-31 ta' Jannar 2003 [1].(2) Il-Protokoll tal-Ftehim kien ġie emendat bid-Deċiżjoni tal-Kumitat Konġunt taż-ŻEE Nru 140/2002 tat-8 ta' Novembru 2002 [2].(3) Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq ta' prodotti bijoċidali kif korretta bil-ĠU L 150, tat-8.6.2002, p. 71, għandha tiġi inkorporata fil-Ftehim.(4) Ir-Regolament tal-Kummissjoni (KE) Nru 1896/2000 tas-7 ta' Settembru 2000 dwar l-ewwel fażi tal-programm imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar prodotti bijoċidali [3] għandu jiġi inkorporat fil-Ftehim.(5) Ir-Regolament tal-Kummissjoni (KE) Nru 1687/2002 tal-25 ta' Settembru 2002 dwar perjodu addizzjonali għan-notifikazzjoni dwar ċerti sustanzi attivi li ġ_ qegħdin fis-suq għal użu bijoċidali kif stabbilit fl-Artikolu 4(1) tar-Regolament (KE) Nru 1896/2000 [4] għandu jiġi inkorporat fil-Ftehim.(6) Id-Direttiva 98/8/KE tal-Parlament Ewropew u tal-Kunsill u r-Regolament tal-Kummissjoni (KE) Nru 1896/2000 għandhom jiġu adattati għall-finijiet tal-Ftehim,IDDEĊIEDA DAN LI ĠEJ:Artikolu 1Il-punti li ġejjin għandhom jiddaħħlu wara l-punt 12m (Regolament tal-Kummissjoni (KE) Nru 2592/2001 fil-Kapitolu XV ta' l-Anness II tal-Ftehim:"12n. 398 L 0008: Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq ta' prodotti bijoċidali (ĠU L 123, ta' l-24.4.1998, p.1), kif korretta bil-ĠU L 150, tat-8.6.2002, p. 71.Id-dispożizzjonijiet tad-Direttiva għandhom, għall-finijiet tal-Ftehim preżenti, jinqraw bl-adattamenti li ġejjin:(a) Il-paragrafu li ġej għandu jiddaħħal fl-aħħar ta' l-Artikolu 11:"L-inklużjoni, jew il-bidliet li jiġu wara l-inklużjoni, ta' sustanza attiva ta' l-Anness I, IA jew IB għandhom jiġu kkunsidrati wkoll meta applikant ikun bagħat id-dokument meħtieġ lill-awtorità kompetenti ta' waħda mill-Istati ta' l-EFTA, u l-awtorità kompetenti li tirċievi ta' dak l-Istat tkun bagħtet il-valutazzjoni meħtieġa lill-Kummissjoni."(b) Għall-Istati ta' l-EFTA, il-perjodu transitorju li għalih hemm referenza fl-Artikolu 16(1), għandu jkun għall-perjodu sa l-aħħar ta' l-14 ta' Mejju 2010.(ċ) Il-paragrafu li ġej għandu jiddaħħal fl-aħħar ta' l-Artikolu 28(1):"L-Istati ta' l-EFTA għandhom jieħdu sehem sħiħ fix-xogħol tal-Kumitat Permanenti, biss m'għandux ikollhom id-dritt tal-vot. Ir-regoli interni ta' proċedura tal-Kumitat għandhom jiġu aġġustati biex tingħata effett sħiħ il-parteċipazzjoni ta' l-Istati ta' l-EFTA."12o. 32000 R 1896: Ir-Regolament tal-Kummissjoni (KE) Nru 1896/2000 tas-7 ta' Settembru 2000 dwar l-ewwel fażi tal-programm imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar prodotti bijoċidali (ĠU L 228, tat-8.9.2000, p. 6).Id-dispożizzjonijiet tar-Regolament għandhom, għall-finijiet tal-Ftehim preżenti, jinqraw bl-adattamenti li ġejjin, minbarra l-adattamenti għad-Direttiva 98/8/KE:(a) L-Istati ta' l-EFTA u l-produtturi tagħhom għandhom jipparteċipaw fil-programm tax-xogħol ta' 10 snin imsemmi fl-Artikolu 16(2) tad-Direttiva 98/8/KE. L-Istati ta' l-EFTA jistgħu jiġu nominati skond l-Artikolu 7(5) bħala responsabbli għall-analiżi ta' sustanzi attivi skond dan il-programm.(b) Il-Kummissjoni għandha tqis l-informazzjoni dwar sustanzi attivi li ġ_ qegħdin fis-suq fl-Istati ta' l-EFTA fl-14 ta' Mejju 2000 mibgħuta skond l-Artikolu 3 paragrafu 1 qabel id-dħul fis-seħħ tad-Deċiżjoni tal-Kumitat Konġunt li tintegra dan ir-Regolament fil-Ftehim.(ċ) Il-Kummissjoni għandha tqis l-informazzjoni dwar sustanzi attivi li ġ_ qegħdin fis-suq fl-Istati ta' l-EFTA fl-14 ta' Mejju 2000 mibgħuta skond l-Artikolu 4 paragrafu 1 qabel id-dħul fis-seħħ tad-Deċiżjoni tal-Kumitat Konġunt li tintegra dan ir-Regolament fil-Ftehim.12p. 32002 R 1687: Ir-Regolament tal-Kummissjoni (KE) Nru 1687/2002 tal-25 ta' Settembru 2002 dwar perjodu addizzjonali għan-notifikazzjoni dwar ċerti sustanzi attivi li ġ_ qegħdin fis-suq għal użu bijoċidali kif stabbilit fl-Artikolu 4(1) tar-Regolament (KE) Nru 1896/2000 (ĠU L 258, tas-26.9.2002, p. 15)."Artikolu 2Dan li ġej għandu jiżdied fil-Protokoll 37 tal-Ftehim:"15. Kumitat Permanenti għal Prodotti Bijoċidali (Direttiva 98/8/KE tal-Parlament Ewropew u tal-Kunsill)'"Artikolu 3It-testi tad-Direttiva 98/8/KE, kif korretti bil-ĠU L 150, tat-8.6.2002, p. 71, u r-Regolamenti (KE) Nri 1896/2000 u 1687/2002, bl-Islandiku u bin-Norveġiż, li għandhom jiġu pubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.Artikolu 4Din id-Deċiżjoni għandha tidħol fis-seħħ fil-15 ta' Marzu 2003, basta li n-notifikazzjonijiet kollha skond l-Artikolu 103(1) tal-Ftehim ikunu ġew mgħoddija lill-Kumitat Konġunt taż-ŻEE [5].Artikolu 5Din id-Deċiżjoni għandha tiġi pubblikata fit-Taqsima taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.Magħmul fi Brussel, fl-14 ta' Marzu 2003.Għall- Kumitat Konġunt taż-ŻEEIl-PresidentP. Westerlund[1] ĠU L 94, ta' l-10.4.2003, p. 55.[2] ĠU L 19, tat-23.1.2003, p. 5.[3] ĠU L 228, tat-8.9.2000, p. 6.[4] ĠU L 258, tas-26.9.2002, p. 15.[5] L-ebda ħtiġijiet kostituzzjonali ma huma indikati.--------------------------------------------------